Val d'Ansó

A val d'Ansó Toponimos oficials de Chacetania en www.lenguasdearagon.org ye una val pirenenca situata en o cabo mas occidental d'a Chacetania en a provincia de Uesca (Aragón).

Dos localidaz fan parti d'a val, Ansó y Fago. Cheograficament muga a l'ueste con a val de Roncal en Navarra, a lo norte con o Biarn, a l'este con a val d'Echo y a lo sud con a Canal de Berdún. Tien una amplaria total de 25.850 hectarias y ye incluito en o Parque Natural d'as Vals Occidentals.

A chestión d'os recursos d'a val ye conchunta entre Fago (1/5) y Ansó (4/5) y ye administrata por a Mancomunidat Forestal Ansó-Fago.

A dentrata a la val ye a foz de Biniés, enamplando-se la val en a zona d'Ansó y tornando a zarrar-se en a char de Zuriza, ta ubrir-se-ne atra vegata en a val de Zuriza situata en a parti norte d'Ansó y que se divide en dos chicotas vals glacials, a val de Linza y a val de Tachera.

Bi ha importants tucas en a parti alta d'a val como a mitica Meseta d'os Tres Reis (2.428 m), muga entre Aragón, Navarra y Biarn, a Petrechema (2.377 m) u o Chinebral de Gamueta (2.329 m). Tamién destacan numerosos ibons, entre os mas conoixitos i son Estaners u l'Acherito. Ye important tamién a zona conoixita como Auguas Tuertas a on que naixe o río Subordán.

En a val se charra a fabla ansotana de l'aragonés.

 Referencias 

Anso
Anso